วัดค่าแม่น้ำท่าจีนหลังปลาตาย
ผู้สื่อข่าวรายงานเมื่อวันที่ 7 ต.ค. ว่า จ.ส.อ.ไพฑูรย์ ศรีราชา รองผู้บังคับกองร้อยรักษาความสงบ ร.29 พัน.3 ค่ายสุรสีห์ จ.กาญจนบุรี หัวหน้าชุด คสช.บางเลน ได้รับการร้องเรียนจากชาวบ้านว่า มีปลาในแม่น้ำท่าจีนลอยและตายเป็นจำนวนมากนานกว่า 2 สัปดาห์ จึงได้ประสานหน่วยงานที่เกี่ยวข้องลงพื้นที่ตรวจสอบที่ตลาดน้ำลำพญาและประตูระบายน้ำลำพญา (คลองนราภิรมย์ กม.10+468) โครงการส่งน้ำและบำรุงรักษาพระพิมล สำนักชลประทานที่ 11 กรมชลประทาน ม.7 ต.ลำพญา อ.บางเลน จ.นครปฐม,นำโดยนายธราเทพ กุลพานิช นักวิชาการชำนาญการ สำนักงานสิ่งแวดล้อมภาคที่ 5 (นครปฐม) นายศิวปกรณ์ วิเชียรเพริศ นักวิชาการ สำนักงานสิ่งแวดล้อมจังหวัดนครปฐม นายปรีชา ดวงแก้ว ประมงอำเภอบางเลน และเป็นตัวแทนของประมงจังหวัดนครปฐม และเจ้าหน้าที่ควบคุมมลพิษ เมื่อเจ้าหน้าที่ตรวจสอบปริมาณออกซิเจนในน้ำ จุดแรกคือ ประตูระบายน้ำลำพญา (คลองนราภิรมย์ กม.10+468) พบว่า ค่าออกซิเจนในน้ำ หรือค่า DO เหลือเพียง 0.89 มิลลิกรัม/ลิตร ซึ่งน้ำมีสีดำและเริ่มส่งกลิ่นเหม็น จุดที่ 2 ที่แม่น้ำท่าจีน บริเวณด้านในตลาดน้ำวัดลำพญา พบว่า ค่าออกซิเจนในน้ำ มีเพียง 0.67 มิลลิกรัม/ลิตร ซึ่งทั้ง 2 จุดนี้มีค่าต่ำกว่ามาตรฐาน,นายศิวปกรณ์เปิดเผยว่า น้ำในแม่น้ำท่าจีน และคลองสาขาต่างๆขณะนี้มีปริมาณออกซิเจนในน้ำต่ำ โดยปลาขนาดเล็กส่วนมากจะอพยพไปอยู่บริเวณที่มีออกซิเจน ส่วนในบริเวณที่มีค่าออกซิเจนต่ำ ส่วนมากจะเป็นปลาหัวแข็ง เช่นปลาสวาย ส่วนสาเหตุเกิดจากน้ำตอซังในนาข้าวเน่าเหม็นและมีการสูบน้ำลงแม่น้ำท่าจีนทำให้เกิดสารอินทรีย์เพิ่มมากขึ้น พร้อมกับสภาพอากาศปิดไม่มีแดด และยืนยันว่าไม่มีโรงงานอุตสาหกรรมในพื้นที่ปล่อยน้ำเสียลงแม่น้ำแน่นอน ขณะนี้ทางต้นน้ำแม่น้ำท่าจีนจังหวัดชัยนาทได้เร่งปล่อยน้ำเพื่อผลักดันน้ำออกทะเล นอกจากนี้ เจ้าหน้าที่สำนักงานสิ่งแวดล้อมภาคที่ 5 (นครปฐม) ได้เก็บตัวอย่างน้ำไปตรวจห้องแล็บ เพื่อหาค่าออกซิเจนในน้ำที่แท้จริงต่อไป.
ผู้สื่อข่าวรายงานเมื่อวันที่ 7 ต.ค. ว่า จ.ส.อ.ไพฑูรย์ ศรีราชา รองผู้บังคับกองร้อยรักษาความสงบ ร.29 พัน.3 ค่ายสุรสีห์ จ.กาญจนบุรี หัวหน้าชุด คสช.บางเลน ได้รับการร้องเรียนจากชาวบ้านว่า มีปลาในแม่น้ำท่าจีนลอยและตายเป็นจำนวนมาก 
แม่น้ำท่าจีน,วัดค่าออกซิเจน,ออกซิเจนในน้ำ,ประตูระบายน้ำลำพญา,ออกซิเจนในน้ำต่ำ,ปลาตาย,สารอินทรีย์,ค่าออกซิเจน,ไพฑูรย์ ศรีราชา,นครปฐม,ธราเทพ กุลพานิช,ตรวจสอบน้ำ,ข่าว,ข่าวภูมิภาค,ไทยรัฐฉบับพิมพ์